Helsingin rautatieaseman Lyhdynkantajat saivat uudet kasvot Kiss-yhtyeen konsertin kunniaksi.

VR:n vapputempaus on saanut runsaasti näkyvyyttä sosiaalisessa mediassa.

Helsingin rautatieaseman kuuluisat kivimiehet eli Emil Wikströmin suunnittelemat Lyhdynkantajat saivat Kiss-yhtyeen naamiot tulevan konserttinsa kunniaksi. Kivimiesveistosten muovinaamiot tulostettiin 3D-tekniikalla.

Legendaarinen rockbändi Kiss esiintyy Helsingin Hartwall-areenalla ensi viikon torstaina 4. toukokuuta.

Kiss kertoi Iltalehdelle odottavansa keikkaa mielissään. Edellisen kerran suosikkiyhtye esiintyi samassa paikassa vuonna 2013 ja muistelee vierailua Suomessa lämmöllä.

Emil Wikströmin suunnittelamat kivimiehet kuuluvat Helsingin katukuvaan. ANNA EGUTKINA

- Rakastan Helsinkiä ja kulttuuria siellä. Viimeksi Helsingissä ollessani kiertelin kaupungilla ja kävin esimerkiksi kiinnostavissa museoissa. Oli kaunis päivä, ja söimme hyvän illallisen mukavassa ravintolassa, kitaristi Tommy Thayer muistelee Iltalehdelle.

ANNA EGUTKINA

ANNA EGUTKINA

ANNA EGUTKINA